उपयुक्त वातावरण प्राप्त हुँदा उत्पादनमुलक क्षेत्र नजुर्मुराउने कुरै थिएन । २००० देखि २०१८ को अवधिमा टेक्सटाईल, केमिकल, खाद्य प्रशोधन, खानीजन्य उद्योग, पेट्रोलियम, मेसिनरी, फर्मासिटीकल्स लगायतका उत्पादनमुलक उद्योगहरु मौलाउन पुगे । यसको अलवा राजमार्ग, आकाशेपुल, रेल्वे, सिँचाई आयोजना, सूचना प्रविधि पार्क, हवाई मैदान, सुरुङ मार्ग, बाँध, जलविद्युत आयोजना, औद्योगिक करिडर, बन्दगाह लगायतका पूर्वाधारहरुमा भारतले मनग्य लगानी गर्यो ।
